Asgrim Ketilsson

Asgrim Ketilsson (eller Åsgrim Ketilsson, norrønt: Ásgrímr Ketilsson) var en islandsk skald i siste halvdel av 1100-tallet. Han kom fra Fljót ved Skagafjorden i det nordlige Island, hvor hans bror var «gode» (prest). Ifølge Skáldatal skrev han et hyldningsdikt til kong Sverre, og har derfor sannsynligvis tilhørt kongens hird. Av hans dikt er bare en halv strofe bevart. Den er inkludert i Snorre Sturlasons SkaldskaparmålSkáldskaparmál, kap. 37 i Guðni Jónssons gjengivelse. Dette avsnittet er ikke tatt med i den norske oversettelsen i «Norrøne bokverk» nr. 42 fra Det norske samlaget (1973), fordi Snorre ønsket å ta med Asgrims interessante kjenning for "vinter" ("«orms trega»"). Ettersom den halve strofen sier at kongen om vinteren bodde i Trondheim, har det vært antatt at fragmentet er avledet fra et nå tapt Sverre-dikt.

Strofen lyder:
Siggœðir vas síðan
seimǫrr í Þrándheimi
(þjóð veit þínar íðir)
þann orms trega (sannar).

Verset parafrasert av Finnur Jónsson: «Den gavmilde kriger var siden den vinter i Trondhjem; folk kender dine sande bedrifter.»Finnur Jónsson, Den oldnorske og oldislandske litteratur historie

Asgrim er nevnt i den islandske skaldeoversikten Skáldatal fra tidlig i det 14. århundre som en av kong Sverres skalder.Skáldatal, Heimskringla.no

 Referanser 

 Eksterne lenker 
 Scaldic Poetry, Ásgrimr Ketilsson
 Finnur Jónsson, Den oldnorske og oldislandske litteratur historie , II, København, 1898, side 76f.
 Ásgrímr Ketilsson kvæði um Sverri konge

Kategori:Skalder
Kategori:Islendinger
Kategori:1100-tallet